b'\n_START_ARTICLE_\nKaarin Riives-Kaagj\xc3\xa4rv\n_START_PARAGRAPH_\nKaarin Riives-Kaagj\xc3\xa4rv (aastani 2000 Riives, s\xc3\xbcndinud 28. augustil 1942 Tartus) on Eesti matemaatik.\n_START_SECTION_\nElulugu\n_START_PARAGRAPH_\nTa l\xc3\xb5petas aastal 1960 Tartu 5. Keskkooli, 1965 Tartu Riikliku \xc3\x9clikooli matemaatika osakonna ja 1969 TR\xc3\x9c aspirantuuri; f\xc3\xbc\xc3\xbcsika-matemaatikakandidaat (1973, T\xc3\x9c), v\xc3\xa4itekiri "\xd0\xa1\xd0\xb2\xd1\x8f\xd0\xb7\xd0\xbd\xd1\x8b\xd0\xb5 \xd0\xbf\xd0\xbe\xd0\xb4\xd0\xb3\xd1\x80\xd1\x83\xd0\xbf\xd0\xbf\xd1\x8b \xd0\x9b\xd0\xb8 \xd0\xb4\xd0\xb2\xd0\xb8\xd0\xb6\xd0\xb5\xd0\xbd\xd0\xb8\xd0\xb9 \xd0\xb8 \xd0\xb8\xd1\x85 \xd0\xbe\xd1\x80\xd0\xb1\xd0\xb8\xd1\x82\xd1\x8b \xd0\xb2 \xd0\xb5\xd0\xb2\xd0\xba\xd0\xbb\xd0\xb8\xd0\xb4\xd0\xbe\xd0\xb2\xd1\x8b\xd1\x85 \xd0\xbf\xd1\x80\xd0\xbe\xd1\x81\xd1\x82\xd1\x80\xd0\xb0\xd0\xbd\xd1\x81\xd1\x82\xd0\xb2\xd0\xb0\xd1\x85 R4 \xd0\xb8 R5 ". Oli 1966\xe2\x80\x931969 T\xc3\x9c algebra ja geomeetria kateedri aspirant, 1968 EPM\xc3\x9c matemaatika kateedri assistent, 1969\xe2\x80\x931971 NSVL Teaduste Akadeemia Majandusmatemaatika Keskinstituudi Eesti Filiaali nooremteadur, 1971\xe2\x80\x931974 vaneminsener, 1974\xe2\x80\x931980 vanemteadur, 1980\xe2\x80\x931983 ENSV Plaanikomitee juures asuva Majanduse Planeerimise Teadusliku Uurimise Instituudi vanemteadur, 1983\xe2\x80\x9386 EPM\xc3\x9c vanem\xc3\xb5petaja, 1986\xe2\x80\x931993 dotsent, 1993\xe2\x80\x931998 T\xc3\x9c puhta matemaatika instituudi dotsent, 1998\xe2\x80\x931999 erakorraline vanemteadur; 1999\xe2\x80\x932004 EPM\xc3\x9c matemaatika instituudi dotsent, 2005\xe2\x80\x93 EPM\xc3\x9c tehnikainstituudi dotsent.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurimisvaldkonnad: eukleidiliste ruumide alammuutkondade geomeetria, matemaatikahariduse ja matemaatika \xc3\xb5petamise didaktilised ja ps\xc3\xbchholoogilised aspektid. Eesti Matemaatika Seltsi liige. \xc3\x9cle 50 teadustr\xc3\xbckise.\n_START_SECTION_\nIsiklikku\n_START_PARAGRAPH_\nTema abikaasa on Leo Kaagj\xc3\xa4rv. Tema ema oli matemaatik Sinaiida Riives, isa astronoom Vladimir Riives.'